14.11.2022 г.
BG
Официален вестник на Европейския съюз
C 431/3
Откриване на процедура (Дело M.10646 — MICROSOFT / ACTIVISION BLIZZARD) (текст от значение за ЕИП)
(2022/C 431/03) На 8 ноември 2022 г. Комисията реши да открие процедура по гореспоменатото дело, след като констатира, че концентрацията, за която е уведомена, поражда сериозни съмнения относно съвместимостта си с общия пазар.
С откриването на процедурата разследването по отношение на концентрация, за която е подадено уведомление, навлиза във втора фаза и не засяга окончателното решение по делото.
Решението се основава на член 6, параграф 1, буква в) от Регламент (ЕО) No 139/2004 на Съвета (1).
Комисията приканва заинтересованите трети страни да представят своите наблюдения относно планираната концентрация.
За да бъдат взети предвид по време на процедурата, забележките трябва да бъдат получени от Комисията не по-късно от 15 дни след датата на настоящата публикация.
Забележки могат да се изпращат до Комисията по факс (+32 22964301), по електронна поща на адрес: COMP-MERGER-REGISTRY@ec.europa.eu или по пощата, с позоваване на M.10646 — MICROSOFT / ACTIVISION BLIZZARD, на следния адрес: European Commission Directorate-General for Competition Merger Registry 1049 Bruxelles/Brussel BELGIQUE/BELGIË
(1) ОВ L 24, 29.1.2004 г., стр. 1 („Регламент за сливанията на ЕО“).